مووچە و باج | Samfunnskunnskap.no\nلە نەرویج وا باوە کە باس لە مووچەی ساڵانە دەکرێت. ڕێژەی ناوەندی کۆمووچەی ساڵانە (brutto årslønn) بۆ هەموو ئەو فەرمانبەرانەی کە دەوامی تەواو دەکەن لە ساڵێکدا نزیکەی ٥٠٠٠٠٠ (پێنج سەد هەزار) کرۆنە. ژنان نزیکەی ٨٥٪ ئەو پارەیەیان دەست دەکەوێت کە پیاوان دەستیان دەکەوێت. سەیری لاپەڕەی SSB موچەی هەموو فەرمانبەرا بکە.\nشتێکی ئاساییە کە مانگانە لە ڕۆژێکی دیاریکراودا مووچە دابەشبکرێت. پوختەی مووچەکە (Nettolønnen) یەکسەر دەچێتە سەر ژمارەی بانکی کارمەندەکە. هەروەها کارمەندەکە کاغەزی مووچە (lønnsslipp) وەردەگرێت کە پێشانی دەدات چەندی دەستکەوتووە، و لەلایەن خاوەنکارەکەوە چەندە باجی لێبڕدراوە.\nئەرکی خاوەنکارە کە پێش ئەوەی مووچەکە بدات پارەی باج لە کۆمووچەی کارمەندەکە دەربکات. خاوەنکارەکەش پارەکانی باج دەنێرێت بۆ دەزگای باج کە سەر بە دەوڵەتە.\nمۆدێلی سیستمی کۆمەڵگەی نەرویجی پەیوەستە بەوەی کە دانیشتووانەکەی باج و ڕسووماتی جۆراوجۆر بدەن. داهاتی باج و ڕسووماتەش بۆ نموونە لە خەرجییەکانی سیستمی خۆشگوزەرانیدا سەرفدکرێت.\nگشت کارمەندان لە نەرویج باج بە دەوڵەت و بەو شارەوانییە دەدەن کە لە وڵاتدا لێی نیشتەجێن. هەروەها خاوەنکارانیش باج بە شارەوانی و بە دەوڵەت دەدەن.\nبڕی ئەو باجەی کە هەر کارمەندێک دەیدات، جیاوازە. بە شێوەیەکی گشتی دەتوانین بڵێین کە تاوەکوو داهاتی کەسەکە بەرزتر بێت، ئەوا کەسەکە ڕێژەیەکی باجی زیاتریش دەدات.\nبەڵام ئەو خەرجییانەی کە بۆ نموونە تا چەندە پارەی سوودی قەرزمان هەیە، چەند پارە دەدەین بۆ ئاگاداربوون لە منداڵ (barnepass) یان بڕی خەرجییەکانی هاتووچۆ بۆکار، هەموو ئەمانە دەوریان هەیە لە دیاریکردنی ئەو بڕە باجەی کە دەبێت بیدەین. بە ڕێژەیەکی ناوەندی هەر کارمەندێک ڕێژەی ٢٥٪ کۆی مووچەکەی دەدات.\nهەرکەسێک کە کار دەکات دەبێ کارتی باجدان هەبێت. تۆ دەتوانی لەنێو ماڵپەڕی Skatteetaten داوای کارتی باجی دان بکەیت.\nهەرکەسێک کە کاری مووچەداری هەیە ڕەسیدی مووچە وەردەگریت. ڕەسیدی مووچە ڕەسیدی ئەو باجەیە کە دراوە.\nئەمە ئەو داهاتەیە کە تۆ بەرلە کەمکردنەوەی باج، پارەی خانەنشینی و کەمکردنەوەکانی تر وەریدەگری.\nپوختەی مووچەی پاش باجدان\nئەمە ئەو داهاتەیە کە تۆ دوای کەمکردنەوەی باج، پارەی خانەنشینی و کەمکردنەوەکانی تر وەریدەگری.


ڤیان سەبری: ئەو هێرشەی کرایە سەرمان هەڵوێستی مەرجەعییەتی شیعە نییە – لڤین پرێس\nسەرۆکی فراکسیۆنی پارتی دیموکراتی کوردستان لە پەرلەمانی عێراق دەڵێت، هێرشەکەی سەر لقی بەغدای پارتی دوای تویتی کەسێک بەناوی نایف کوردستانی ئەنجامدرا کە بۆچوونی کەسی خۆی دەربڕیبوو و بۆچوونەکانی گوزارشت نین لە بۆچوونی پارتی دیموکراتی کوردستان و خەڵکی کوردستان و حکومەتی هەرێمی کوردستان.\nوتیشی: “مەرجەعییەتە ئاینییەکان لای خەڵکی هەرێمی کوردستان رێزی زۆریان لێ دەگیرێت؛ ئێمە باش دەزانین عێراق وڵاتێکی فرە رەنگە و دەبێ رێز لە سیمبوولە ئاینییەکان بگیرێت”.\nڤیان سەبری، سەرۆکی فراکسیۆنی پارتی لە پەرلەمانی عێراق ئەمڕۆ دووشەممە 28-3-2022 بە کەناڵی رووداوی ڕاگەیاند:” کەسێک بە نەزانی ئەو تویتەی کردووە؛ێمە دەزانین ئەو هێرشە هەڵوێستی مەرجەعییەتی شیعە نییە و دەزانین ئەوان دڵیان زۆر لەوە فراوانترە؛ ساڵێک نابێ کەسانێکی دیکە لە شەقامی عێراقی هێرشیان کردە سەر مەرجەعییەتی شیعەی عێراق، بەڵام مەرجەعییەت گوتیان ئێمە دڵمان فراوانە و نامانەوێ لێپرسینەوە لە هیچ کەسێک بکرێت بەهۆی رەخنەگرتن لە ئێمەوە”.\nبە گوتەی ڤیان سەبری، وەزارەتی ناوخۆی حکومەتی هەرێمی کوردستان شەوی رابردوو راستەوخۆ فەرمانی گرتنی بۆ نایف کوردستانی دەرکردووە و دەستگیرکراوە و دەشڵێت: “هۆکاری ئەو فەرمانە پەیوەستە بە یاساوە؛ لە یاسای عێراقیدا قبووڵکراو نییە هیچ کەس و لایەنێک سووکایەتی بە سیمبوول و مەرجەعە ئاینییەکان بکات”.\nسەرۆکی فراکسیۆنی پارتی دەڵێ: “پێویستە چاوەڕێی راپۆرتی ئەو لیژنانە بکەین کە لێکۆڵینەوە لە رووداوەکە دەکەن، بەڵام ئەوەی شەوی رابردوو روویدا، دیار نییە کێن ئەو هێرشەیان کردووە، بەڵام دیارە ئاراستە کراون بەرەو بارەگای لقی پێنجی پارتی و ئەوەش جاری یەکەمیان نییە”.\nڤیان سەبری دەڵێ: “ئاساییە لەنێو حزبێکی گەورەدا کەسێک هەبێت بە نەزانی شتێک بکات؛ ئەوە لەناو هەموو حزبێکدا روودەدا، بەڵام ناکرێ نەزانی کەسێک ببەسترێتەوە بە رای گشتی حیزبەکەیەوە؛ ئەو تویتەی نایف کوردستانی ئاماژە نییە بە بۆچوونی سەرکردایەتیی پارتیی دیموکراتیی کوردستان و حکومەتی هەرێمی کوردستان و خەڵکی کوردستانیش”.\nسەرۆکی فراکسیۆنی پارتی دەڵێت:”گومانی تێدا نییە، ئەو هێرشەی شەوی رابردووی سەر بارەگای لقی پێنجی پارتی دیموکراتی کوردستان هیچ پەیوەندی بە مەرجەعییەتی نەجەفەوە نییە. ئێمە ئەو هێرشە سەرکۆنە دەکەین و لە هەمان کات دا سەرکۆنەی سووکایەتیکردن بە مەرجەعییەت و سیمبوولە ئاینییەکان دەکەین و رێزگرتن لێیان یەکێکە لە بنەما فکرییەکانی پارتی و خەڵکی کوردستان”.\nئۆکرانیا: ١٧ هەزار سەربازی سوپای رووسیا کوژراون


وێنە؛ دواین دیمەنە سەرسوڕهێنەرەکانى بوڕکانى ئیتناى ئیتاڵیا\n11:55 - 31/08/2021\nوێنە؛ بەرهەمهێنانی راشی بە رێگاى کۆن\nوێنە؛ سەرۆکی هاوپەیمانی کوردستان و کاندیدانی هاوپەیمانییەکە لەناو کاسبکاران و دوکاندارانی سلێمانی\nوێنە؛ وشکردنەوەى بندوق\nوێنە؛ دەستپێکردنى هەڵمەتى بانگەشەى هاوپەیمانى کوردستان لە کەرکوک\nوێنە؛ وشککردنەوەى بیبەرى تون\nبورکانی ئیتنای کاتانیای ئیتاڵیا لە (30)ی ئاب، (20) رۆژ دوای کۆتا رووداوی بەرزترین هەڵقوڵاو و دەرپەڕینەکانی نافورەی ئاگراوی، کە گەیشتە (600) مەتر- جارێکی تر هەڵچووەوە. ستوونی هەڵچونەکە بەهۆی (با)وە بۆ باشوری رۆژهەڵات گوازرایەوە و بارینێکی چڕی خۆڵەمێش و سوتووى لە شارۆچکەی زافێرینای ئیتنا و گوندەکانی دراوسێی لێ کەوتەوە.\nبەرزترین و چالاکترین بورکانی شاخی ئیتنا لەم ساڵدا لە جاران زیاتر باسکراوە و بۆتە هەواڵ. ئەم بورکانە (52)ەمین ئەڵقەی هەڵچوونە لە ساڵی (2021)دا. ئەو زنجیرە گەورانەی هەڵچوونەکان لەماوەی ئەم کاتە کورتەدا لە (20) ساڵی رابووردوودا رووینەداوە.\nشاخی ئیتنا زۆرجاران هەڵدەقوڵێ و بەرد و گڕکان بۆ ناو هەوا دەنێرێت و دیمەنی رووناکییەکی سەرسوڕهێنەر بۆ دانیشتوانی دەوروبەری دروستدەکەن، بەڵام بە دەگمەن دەبێتە هۆی زیان گەیاندن. وا باوەڕدەکرێت ئەم بورکانە چالاکە لەچاو بورکانەکانی دیکە، هەروەها مێژوى درێژترین تۆماری نوسراوی هەڵچوونەکان کە یەکەم تۆماری تێبینیکراو و بینراو بۆ کاتی (425)ی پێش زایین دەگەڕێتەوە.\nوەرگێڕانى؛ کارزان خدر


دڵداری شاعیر – History Of Kurd\nHome / ناوداران / دڵداری شاعیر\nزريان احمد 2016-03-04\tناوداران لێدوان نووسین ناچالاککراوە لە دڵداری شاعیر 6,692 Views\n70ساڵ لەمەوبەر، دڵداری شاعیری نیشتماپەروەر‌و شۆڕشگێڕ، سروودی نیشتمانی ئەی رەقیبی بۆ كۆماری كوردستان(مەهاباد) نووسی‌و ئەو سروودە بووە مارشی ئەو كۆمارە‌و ئیدی لەو كاتەوە ئەو سروودە بەرزە وەك دەقێكی پیرۆز‌و مارشی نیشتمانیی كوردستان سەیری دەكرێ‌و تائێستا هێندە پێگەیەكی نەتەوەیی بەهێزی هەیە، هیچ سروودێكی دیكە جێگەی پێ لەق نەكردووە‌و بەبەرزی‌و پیرۆزی ماوەتەوە.\nدڵدار ئەگەر چی تەمەنێكی كەم ژیاو لەتافی لاویدا كۆچی دوایی كرد، بەڵام بەهۆی ئەو سروودە بەرزە‌و بەرهەمەكانی دیكەیەوە وەك شاعیرێكی گەورە‌و نەمر‌و پایەدار ماوەتەوە.\nدڵدار ناوی تەواوی ( یونس رەئوف مەحمود)ە‌و لەرۆژی 20ی شوباتی 1918 لەشاری كۆیەی مەڵبەندی زانست‌و رۆشنبیری‌و هونەر لەدایك بووە.\nقۆناغەكانی خوێندنی لەكۆیە‌و رانیە‌و كەركوك‌و بەغدا تەواو كردووە. ساڵی 1945 بڕوانامەی حقوقی لەزانكۆی بەغدا بەدەستهێناوە‌و بووە بەپارێزەر.\nدڵدار لەكۆتایی سییەكانی سەدەی رابردوودا تێكەڵاوی ژیانی سیاسی بووە‌و بووە بەئەندامی حزبی هیوا‌و بەهۆی چالاكی‌و هەڵسوڕانی سیاسییەوە زیندانی كراوە.\nسەرباری خەباتی سیاسی، دڵدار لەمەیدانی ئەدەبیشدا رۆڵی خۆی گێڕاوە‌و هەر زوو كەوتۆتە ژێر كاریگەری شیعرەكانی نالی‌و حاجی قادری كۆیی‌و عەونی‌و وەفایی‌و بێكەس‌و پیرەمێرد‌و چەندین شیعری جوانی لەرشتە جیاجیاكاندا نوسیوە.\nدڵدار خاوەنی چەندین بەرهەمە لەدیارترینیان دیوانی شیعرەكانی‌و یاداشتەكانێتی.\nئەم شاعیرە شۆرشگێڕ‌و ناودارەی كورد 68ساڵ لەمەوبەر‌و لەتافی لاوی‌و بەجوانەمەرگی‌و لەتەمەنی 30 ساڵی لەرۆژی 12-11- 1948بەیەكجاری لەشاری هەولێر سەری نایەوە‌و ماڵئاوایی لەژیان كرد. بەڵام بۆ هەتا هەتایە ناوی بەنەمری لەلاپەڕە درەوشاوەكانی مێژووی كوردو كوردستاندا دەمێنێتەوە.\nسڵاوی رێز‌و وەفا بۆ دڵداری خاوەنی مارشی نیشتمانی ئەی رەقیب.\nPrevious دۆزینەوەی شوێنەواری لادێیه‌ك.\nNext ڕۆڵی مەی لەمێژووی ئەمریکادا


کرێکارانی بەنداوی \_"کانی سێو\_"ی پیرانشار مانیان گرت\nپێنجشەممه 21ی سەرماوەز 2719\nکۆنفڕانسێک سەبارەت بە بارودۆخی نەتەوەکانی ئێران لە یەکیەتیی ئورووپا بەڕێوە چوو چالاکێکی ژینگەپارێزی لە دێولان دەسبەسەر کرا زیندانییەکی سیاسیی کورد لە زیندانی سەقز ئازاد کرا ٥ هاووڵاتی لە زیندانی کرماشان لەسێدارە دران بۆ ئازادکردنی هاووڵاتییەکی دەسبەسەرکراو داوای بارمتەی قورس کراوە حوکمی ٦ ساڵ زیندانیی تەعزیریی چالاکێکی مەدەنی لە دادگای پێداچوونەوەدا کەم کرایەوە سێ هاووڵاتیی دەسبەسەرکراوی ناڕەزایەتییەکان بە بارمتەی قورس ئازاد کران لاوێکی کورد بە تەقینەوەی مین لە سنووری شووشمێ بریندار بوو کۆڵبەرێکی کورد لە سنووری بانە بە تەقەی هێزە نیزامییەکان پێکرا هاووڵاتییەکی پیرانشاری بە دانانی بارمتە بە شێوەی کاتی ئازاد کرا\n15:50 - 14 پووشپەڕ 2719\nئاژانسی کوردپا: کرێکارانی بەنداوی \_"کانی سێو\_"ی شاری پیرانشار، لە هەمبەر پێنەدانی پارەی دواکەوتوویان، ناڕەزایەتییان دەربڕی و مانیان گرت.\nبەپێی ڕاپۆرتی گەیشتوو بە ئاژانسی هەواڵدەریی کوردپا، کرێکارانی بەنداوی کانی سێوی شاری پیرانشار، لە ماوەی ٣ مانگی ڕابردوودا، پارەیان وەرنەگرتووە و بە نیشانەی ناڕەزایەتی بە پێنەدانی پارەی دواکەوتوویان، مانیان گرت.\nیەکێک لە کرێکارانی بەنداوی کانی سێو، لەو بارەیەوە بە ئاژانسی کوردپای ڕاگەیاند: \_"سەرەڕای تێپەڕینی چوار ڕۆژ بە سەر مانگرتنی کرێکارانی بەنداوی کانی سێو، هەتا ئێستا بەرپرسانی ئەو بەنداوە وڵامی داخوازییەکانی ئێمەیان نەداوتەوە\_".\nبە وتەی ئەو کرێکارە، بەڵێندەری بەنداوی کانی سێوی شاری پیرانشار، هەڕەشەی دەرکردنی کرێکارانی مانگرتووی کردووە.\nکرێکارانی مانگرتووی بەنداوی کانی سێوی پیرانشار ڕایانگەیاندووە: \_"هەتا داواکارییەکانمان جێبەجێ نەکەن، درێژە بە مانگرتنەکەی خۆمان دەدەین\_".


ئازادی بە پارە، بازرگانی بە هەڵاتنی خەڵکی حەویجەوە دەکرێت - پەرەگراف\nئازادی بە پارە، بازرگانی بە هەڵاتنی خەڵکی حەویجەوە دەکرێت\nكەركوك، 23-3-2017، گەیشتنی دەیان هاوڵاتی لە حەویجەوە بۆ مەكتەب خالید. فۆتۆ: كەركوك ناو.\nحەمود زۆر خۆشحاڵ بوو، چونكە توانی دوای ماوەیەكی زۆر چا بخواتەوە‌و بەئازادی جگەرە بكێشێت، ئەو ئازادییەش بە 300 دۆلاری ئەمەریكی‌و بڕینی ڕێگەیەكی پڕ لەمەترسی بەدەستهات.\nپێنجشەممەی ڕابردوو 23-3ی ئەمساڵ، حەمود مەحجوب‌و نزیكەی 124 هاوڵاتی تری سنوری قەزای حەویجە بە پێدانی بڕە پارەیەك‌و چەند ڕۆژێك ڕێكردن بەڕێگای مەرگدا، گەیشتنە ناوچەكانی ژێر دەسەڵاتی هێزی پێشمەرگە لە كەركوك.\n"ترسمان هەبوو لە ڕێگا‌وبان، بەڵام بەو شێوەیە نەبوو چونكە پارەی خۆمان دابوو"، حەمود بۆ (كەركوك ناو) وای وت.\nژمارەیەك كەسانی نەناسراو كە بەوتەی خەڵك گوماندەكرێت چەكداری داعش بن، بڕە پارەی جیاواز (200 بۆ زیاتر لە 300 دۆلار) لەهەر هاوڵاتییەك وەردەگرن ئەگەر بیەوێت حەویجە‌و ناحیەكانی ئەو قەزایە بەرەو ناوچە ئارامەكان جێبهێڵێت، ئەوەش ئێستا وەكو بازرگانییەك باسدەكرێت.\nحەمود كە لەژێر دەسەڵاتی داعش هەڵاتبوو، باسی لە دڵخۆشی خۆی دەكرد كاتێك جگەرەی لە پێشمەرگە وەرگرت‌و دەیكێشا، چونكە چەند ساڵێكە داعش لێی قەدەغە كردبوون، ئەو دەڵێت "وادەزانم ئێستا لە دایك بووم."\nهۆكارێكی تری دڵخۆشی ئەو هاوڵاتییە، خواردنەوەی كوپێك چا بوو، "زیاتر لەساڵ‌و نیوێكە چام نەخواردۆتەوە، چونكە نرخی یەك كیلۆ چا 80 هەزار دینار بوو، چای كۆنیش بوو، هەروەها یەك كیلۆ شەكر 37 هەزار دینار بوو."\nحەمود دەڵێت ساڵێك‌و پێنج مانگ دەبێت چای نەخواردۆتەوە. فۆتۆ: كەركوك ناو.\nلەهەموو ئەوانە گرنگتر بۆ حەمود، بە سەلامەتی گەیشتنی بوو بۆ ناوچەی مەكتەب خالید، كە دەكەوێتە باشوری ڕۆژئاوای پارێزگای كەركوك‌و ساڵی 2015 لەلایەن پێشمەرگەوە كۆنتڕۆڵكرایەوە.\nزۆربەی ڕێگاكانی ئاوارەبوونی خەڵك بۆمبڕێژكراون، چەندینجار خەڵك بەتەقینەوەی بۆمب گیانی لەدەستداوە، ئەو شوێنانەی پێویستە پێیدا تێبپەڕن زۆر مەترسیدارە.\nلەمیعە حەسەن، لە حەویجەوە ئاوارەبوو، تەنیا بۆ خۆی‌و هاوسەرەكەی 500 دۆلاری داوە بە چەند كەسێك تا بەبێ كێشە بگاتە ناوچە ئارامەكانی كەركوك.\nئەو بۆ (كەركوك ناو) ڕونیكردەوە"ئەو كەسانە دەموچاوی خۆیان پێچابوو، هەر كەسێك بیەوێت دەرچێت لە حەویجە دەبێت ئەو بڕە پارەیە بدات."\nئەگەر خەڵك بڕێكی كەمتر پارە بدات لەڕێگادا تووشی كێشە دەبێت، وەكو لەمیعە باسیكرد "دراوسێكەمان پارەی كەمی دابوو، دوای بڕینی چەند كیلۆمەترێك بانگیان كرد‌و پارەكەیان كێشا بە دەموچاویاندا، وتیان والی ڕازی نابێت بەو پارە كەمە."\nلەبەرانبەر وەرگرتنی ئەو پارەیەدا، ناوی هاوڵاتیان دەنوسرێت‌و واژۆیان پێدەكرێت، وەكو ئاوارەكان ئاماژەیان پێدا.\nقەزای حەویجە (55كیلۆمەتر لە باشوری رۆژئاوای كەركوك)و چوار ناحیە لە ناوەڕاستی 2014وە كەوتونەتە دەست داعش‌و تائێستا كۆنتڕۆڵنەكراونەتەوە.\nلەمیعەو هاوسەرەكەی بۆ دەرچونیان لە حەویجە 500 دۆلاریان لێوەرگیراوە. فۆتۆ: كەركوك ناو.\nئەبو ئەیوب، بە 200 دۆلار لە ناوچەكانی داعشەوە بۆ سنوری پێشمەرگە پەڕیووەتەوە‌و بە (كەركوك ناو)ی وت "دراوسێمان هەیە لەبەرئەوەی پارەیان نیە ناتوانن دەربچن، بۆیە خەڵكی هاوشێوە ناچارن بە دزی داعشەوە هەڵبێن بۆ ئەوەی ڕوبەڕوی دەستگیركردن‌و كوشتن نەبنەوە."\n"ڕێگایەكی زۆر ناخۆشمان بەڕێكرد، دەیان ئێسك‌و پروسكی مرۆڤمان بینی لەو ڕێگایانەدا كە كوژراون‌و ئاژەڵ خواردونی"، ئەبو ئەیوب دەڵێت زۆر خۆشحاڵە بە سەلامەتی دەرچووە.\nئاوارەكان كاتێك دەگەنە ناوچە ئازادكراوەكان لێكۆڵینەوەیان لەگەڵدا دەكرێت، دوای پشكنین‌و جیاكردنەوەیان لەلایەن هێزە سەربازی‌و ئەمنیەكانەوە، ڕەوانەی كەمپەكانی پارێزگای كەركوك دەكرێن.\nنەقیب دیار بەكر، لەهەواڵگری لیوای یەك لە ناوچەی مەكتەب خالید بە (كەركوك ناو)ی وت "كاری ئێمە ئەوەیە قۆناغی یەكەم پێشوازی لە ئاوارەكان دەكەیەن‌و ناونوسیان دەكەین، قۆناغی دووەم لێكۆڵینەوە بۆ دەركەوتنی ئەوەی داواكراون یانا نا، چونكە چەندینجار تێیاندا هەبوو تاوانبار بووە، قۆناغی سێیەمیش ڕەوانەی كەمپەكان دەكرێن."\nئەوەی بەلای ئەبو ئەیوبەوە گرنگ بوو بە سەلامەتی ڕزگاربوونیەتی لەناوچەكانی داعش. فۆتۆ: كەركوك ناو.


پۆلیسەکانی نەینەوا راهێنانی سەربازی تەواودەکەن لە کەمپی تاجی لە بەغدا. [وێنەکە لە پەیجی فەیسبوکی فەرماندەیی پۆلیسی نەینەوا وەرگیراوە]\nحکومەتی عێراق پلانی بەهێزکردنی هێزی پۆلیسی بەرپرس لە پاراستنی موسڵ و شارەکانی دیکەی پارێزگای نەینەوا دادەنێت، بەرپرسێکی باڵای سەربازی دووشەممە (12 ئازار) بە دیارونای وت.\nفەرماندەیی پۆلیسی نەینەوا عەمید حەمه‌د نەمیس جبوری وتی سەرەکوەزیران حەیدەر عەبادی و وەزاره‌تی ناوخۆ تاوتوێی زیادکردنی ژمارەی هێزی پۆلیسی نەینەوا دەکەن بە 12,000 ئەفسەر.\nوتی: "بەڵێنی حکومەتمان لەمبارەیەوە پێگەیشتوە ... چاوەڕێی راگەیاندنی فەرمیین بۆ ده‌ستپێكردنی پرۆسەی دامەزراندن و پێكهێنانی لیژنە و هەڵبژاردنی خەڵکە شیاوەکان."\nجبوری وتی لانیکەم 33,000 پۆلیس پێویستە بۆ پاراستنی پارێزگایەکی گەورەی وەك نەینەوا و ئاماژەشیکرد بەوەی سێیەکی ئەو ژمارەیە پێویستە بۆ پڕکردنەوەی ئەو کورتهێنانەی [لە ژمارەی] پۆلیسدا هەیە.\nپۆلیسی نەینەوا ماڵێك ده‌پشكنێت له موسڵ و بەدوای چەك و کەسانی داواکراودا دەگەڕێن. [وێنەکە لە پەیجی فەیسبوکی فەرماندەیی پۆلیسی نەینەواوە وەرگیراوە]\nوتی: "پارێزگاکەمان فراوانە و چەندین شاری گه‌وره‌ی تێدایە و ئەمڕۆ بەرپرسین لە پاراستنی ئەمنیەتی ئەو شارانە و سەقامگیرییان بەهێزدەکەین."\nهەڵکوتانە سەر شانەکانی داعش\nجبوری وتی پۆلیسی ناوخۆ هەنگاوی گەورەیان ناوە لە بەهێزکردنی دۆخی ئەمنیدا و ئاماژەیکرد بە دەستکەوتە ئەمنیەکانی ئەمدواییە، لەنێویاندا چەندین کردەی هەڵکوتانەسەر شانە نوستوەکانی رێکخراوی "دەوڵەتی ئیسلامی" (داعش) لە پارێزگاکەدا.\nوتی لەم سێ رۆژەی رابردوودا، پۆلیسی نەینەوا، بە هاوکاری سوپای عێراق، کردەی نوێی گەڕانیان ئەنجامداوە بەدوای داواکراونی داعشدا له‌لایه‌ن دادگاوه.\nوتی ئۆپەراسیۆنەکان، کە سنوورداربوون به گەڕەکەکانی خۆرئاوای موسڵ، لەئەنجامدا "دەستگیرکردنی 34 تیرۆریستیان لێکەوتەوە کە خۆیان لەنێو خەڵکدا شاردبووه‌وە".\nوتیشی دەستگیرکردنەکان بەهۆی "زانیاری هەواڵگری ورد"ەوە ئەنجامدراون کە لەلایەن دانیشتوانەوە درابوون.\nهه‌روه‌ها وتی لە 9 ئازاردا، پۆلیس "تیرۆریستێکی مەترسیدار"یشی دەستگیرکرد -- ئەحمەد حسێن خەڵەف، ئەندامێكی داعش لە گوندی سەید حەمادی قەزای نەمرود، باشوری موسڵ.\nلەکاتی داگیرکردنی موسڵدا لەلایەن داعشەوە، ئیبراهیم بەرپرس بوو لە هەڵمەتەکانی گەڕان بەدوای ستافی هێزە ئەمنیەکانی پێشتردا و دەستبەسەراگرتنی موڵك و ماڵیان. ئەو لە گەڕەکی کەرەمە دەستگیرکرا لە خۆرهەڵاتی موسڵ دوای زانیاریدان لێی لەلایەن دانیشتوانی ناوچەکەوە.\nزانیارییه‌كانی دانیشتوانی ناوچەکە یارمەتی پۆلیسی داوە دەستبەسەر ئۆتۆمبیلێکیشدا بگرن کە لە دەروازەی گەڕەکی قودس دانرابوو لە خۆرهەڵاتی موسڵ لە 6 ئازار.\nئۆتۆمبیلەکە بڕێکی زۆر لە چەك و تەقەمەنی تێدابوو، لەنێویاندا 31 ئاربیجی-7 لەگەڵ 515 موشەك و سێ چەکی نیشانگر و 850 سندوقی فیشەکی چەکی مامناوەند.\nجبوری وتی: "ئەوە ده‌ستكه‌وتێكی به‌نرخ بوو."\nهێزەکانی عێراق 23 ئەندامی داعش دەستگیردەکەن لە موسڵ


29/07/2021 8290 جار خوێندراوه‌ته‌وه\nدوای ئەوەى فەرمانى دەستگیرکردن لەلایەن دادگاوە بۆ د. میران محەمەد ئەندامى مەکتەبى سیاسى یەکێتى دەرچوو هاوکات دادگا فەرمانى دەستگیرکردنى بۆ گۆران بەرزان بەرپرسى دەزگای زانیارى لە سنورى گەرمیان کردو دوانیوڕۆی ئەمرۆش بۆ جێبەجێکردنى فەرمانەکە هێزێکی ئەمنی چوونەتە سەر ماڵی ئەو دوو بەرپرسە.\nبەشێک لە میدیاکانى نزیک لە بافڵ تاڵەبانى و قوباد تاڵەبانى بڵاویانکردەوە، دوانیورۆی ئەمڕۆ بۆ جێبەجێکردنى بڕیارەکە هێزێکی ئەمنى چوونەتە سەر ماڵی هەریەکە لە د. میران محەمەد ئەندامى مەکتەبى سیاسى یەکێتى و گۆران بەرزان بەرپرسى دەزگای زانیارى لە سنورى گەرمیان و دەستگیریان کردون.\nبەڵام بەپێی زانیارییەکانى شارپرێس کە لەسەرچاوەیەكەوە دەستى کەوتووە، تائێستا د میران محەمەد دەستگیر نەکراوەو بڕیارە سبەینێ خۆی بچێتە بنكەی پۆلیس و خۆى رادەست بکات.\nبەپێی زانیارییەکان لەو کاتەی کە هێزە ئەمنییەکان چوونەتە ماڵی د. میران ناوبراو لە ماڵەوە نەبووە، بۆیە بریارە خۆى بچێتە بەردەم پۆلیس لەسەر ئەو سکاڵایانەى لەسەرى تۆمار کراوە.\nئەو میدیایانە ئاماژەیان بەوەشکردوە لە رۆژانى داهاتوودا فەرمانى دەستگیرکردن بۆ ژمارەیەک بەرپرسى دیکەى یەکێتى دەردەچێت کە تێوەگلاون لە گەندەڵی و پۆستەکانیان بۆ بەرژەوەندی کەسى و تایبەتى بەکارهێناوە.\nئەمڕۆ 29ى 7ى 2021 دادوەری دادگای لێكۆڵینەوەی دەستپاكی لەسلێمانی، بڕیاریدا بەدەستگیركردنی د.میران محەمەد عەباس بەڕێوەبەری گشتیی پێشوی تەندروستیی سلێمانی، بەپێی مادەی 15 لەیاسای دەستەی دەستپاكی، بەتۆمەتی تێوەگلانی لەدۆسیەی گەندەڵی‌و سپیكردنەوەی چەك‌و خەرجكردنی چەكی بەڵێندەران كە شیاوی خەرجكردن نەبوەو چەكی بازاڕ بوە.\nئاماژە بەوەشدراوە، "كە بەنیوە قیمەت یان كەمتر لەقیمەتی خۆی كڕدراوەتەوەو دواتر بەنەقدی (نەختینە) خەرجكراوە، بەپشتگیریی تۆمەتباری ناوبراو".\nهەر بەگوێرەی بڕیارەکەی دادگا "بەپێی یاسا ئەمكارە بەتاوان هەژماردەكرێت‌و بەكارهێنانی دەسەڵات‌و پۆستە بۆ بەدەستهێنانی سودو بەرژەوەندیی نایاسایی (كسب غیر مشروع)".\nلەلایەکى دیکەوە عەلی حەمە ساڵح ئەندامی پەرلەمانی کوردستان ساڵێ ٢٠١٧ دۆسیەی (د.میران)م نارد بۆ داواکاری گشتی سلێمانی و پەیوەندی بە خەرجکردنی چەکی بانکی بوو.\nئاماژەى بەوەشکردوە، زیاتر لە ١٠٨ دۆسیەی گەندەڵیی بۆ داواکاری گشتى ناردوە، بەڵام دەپرسێت ئایا ھەموان دەستگیردەکرێن یان تەنیا (د.میران)؟